Diari Oficial de la Generalitat Valenciana


Sumari del DOGV 1800, del 09-06-1992 (1992/825083)

ORDRE de 18 de maig de 1992, de la Conselleria de Cultura, Educació i Ciència de la Generalitat Valenciana, per la qual convoca concurs per a la concessió d'ajudes a la realització de projectes de formació i perfeccionament d'Historiadors d'art, restauradors, arqueòlegs, etnòlegs i museòlegs residents en la Comunitat Valenciana) i s'aproven les bases per les quals es regeix.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/05/18/(4)/dof/vci/html**

### Dades del document

Número de DOGV
:   1800

Data del DOGV
:   09-06-1992

Secció del DOGV
:   DISPOSICIONS GENERALS

Número del document
:   1992/825083


Data del document
:   18-05-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 18 de maig de 1992, de la Conselleria de Cultura, Educació i Ciència de la Generalitat Valenciana, per la qual convoca concurs per a la concessió d'ajudes a la realització de projectes de formació i perfeccionament d'historiadors d'art, restauradors, arqueòlegs, etnòlegs i museòlegs residents en la Comunitat Valenciana, i aprova les bases per les quals es regeix.  
Amb la finalitat de promoure, fomentar i difondre el desenrotllament cultural, la Conselleria de Cultura, Educació i Ciència de la Generalitat Valenciana ha decidit convocar concurs per a la concessió d?ajudes per a la realització de projectes de formació i perfeccionament de les tècniques i coneixements, tant de la restauració d?obres d?art, com de la investigació arqueològica, historiogràfica, etnològica i museogràfica.  
Per tot això, i fent ús de les facultats que em confereix l'article 35 de la Llei 5/1983, de 30 de desembre, del Govern valencià,  
ORDENE  
Primer  
Convocar concurs per a la concessió d'ajudes per a l?elaboració de projectes de formació i perfeccionament d'historiadors d'art, restauradors, arqueòlegs, etnòlegs i museòlegs residents en la Comunitat Valenciana, i aprovar les bases per les quals es regeix, i que s'inclouen com a annex I d'aquesta ordre.  
Segon  
L?import total d?aquestes ajudes econòmiques és de quatre milions de pessetes, i serà satisfet amb càrrec a l'aplicació pressupostària 99.47.665.4.240.48 de l?exercici de 1992, línia de subvenció 402/000/92.  
DISPOSICIONS FINALS  
Primera  
Queda autoritzada la Directora General de Patrimoni Cultural per a dictar-les resolucions que calga per a l'aplicació i el desenrotllament d?aquesta convocatòria, dins l?àmbit de les seues competències.  
Segona  
La present ordre entrarà en vigència a l?endemà de la publicació al Diari Oficial de la Generalitat Valenciana.  
València, 18 de maig de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases per a la concessió d'ajudes per a la realització de projectes de formació i perfeccionament d'historiadors d'art, restauradors, arqueòlegs, etnòlegs i museòlegs.  
Primera  
Es concediran ajudes per a l'ampliació de coneixements, informació, investigació, compilació de documentació i consultes relacionades amb projectes d'investigació ja iniciats i avalats pel director d'aquests o per un centre especialitzat en el tema que corresponga en cada cas.  
La comissió tindrà en compte, com a criteris, els mèrits acadèmics dels aspirants, la qualitat dels projectes presentats, l'interés dels projectes respecte del coneixement, difusió i conservació del patrimoni cultural valencià i tots els que incidesquen en l'ampliació de coneixements i perfeccionament professional dels beneficiaris.  
Gaudiran de preferència en la concessió de l'ajuda:  
Aquells projectes presentats que incidesquen en el coneixement i millora dels sistemes aplicats en altres comunitats autònomes i països en el camp de la didàctica i difusió dels museus; en la recerca i investigació arqueològica; en la catalogació, estudi i informatització dels béns culturals, i també, les noves tècniques i criteris aplicats a la conservació i restauració.  
Aquells projectes que tinguen per objectiu la investigació sobre el patrimoni cultural valencià i que requeresquen el desplaçament dels investigadors a altres comunitats autònomes o països per tal de completar la seua tasca investigadora.  
Aquells projectes que tinguen per objectius la millora dels coneixements i perfeccionament mitjançant la participació en cursos, seminaris, congressos i jornades.  
Segona  
Les ajudes consistiran en una assignació d'un màxim de dues-centes mil pessetes (200.000) per als projectes l'objectiu dels quals es trobe a un país europeu i una assignació d'un màxim de dues-centes cinquanta mil pessetes (250.000) per aquells que exigesquen un desplaçament a un país no europeu.  
Tercera  
Aquestes ajudes seran incompatibles amb el gaudiment de qualsevol altra subvenció o ajuda concedida per a la mateixa finalitat.  
Els aspirants hauran de fer constar a la sol·licitud si han obtés cap subvenció o ajuda amb la mateixa finalitat, provinents de qualsevol administració o ens públic.  
Es desestimaran aquelles sol·licituds que puguen tenir opció a altres ajudes concedides per a semblants finalitats.  
Quarta  
Els interessats presentaran, a la Conselleria de Cultura, Educació i Ciència, als serveis territorials respectius, als centres d'informació de l?Oficina d'Informació, Iniciatives i Reclamacions de la Generalitat, o per qualsevol dels mitjans establerts en l'article 66 de la Llei de Procediment Administratiu, una sol·licitud ajustada al model previst en l'annex II, adreçada a la Directora General de Patrimoni Cultural, indicant-hi les dades personals i la intenció d?optar a les ajudes. La sol·licitud anirà acompanyada del currículum del sol·licitant, i d' una memòria específica dels objectius a desenrotllar, amb indicació del lloc elegit.  
S'hi adjuntarà, també, acreditació de l'admissió en el centre o institució on es pretenga realitzar el projecte i l'aval del centre on es coordine l'activitat del sol·licitant.  
Cinquena  
El termini de presentació de sol·licituds serà de trenta dies, comptadors a partir de l?endemà de la publicació de la present ordre al Diari Oficial de la Generalitat Valenciana.  
Sisena  
Una comissió, composta per la Directora General de Patrimoni Cultural, el Cap del Servei de Patrimoni Artístic Moble i tres membres designats pel Conseller de Cultura, Educació i Ciència, farà la selecció de candidats.  
Setena  
Aquesta comissió examinarà les sol·licituds presentades i elevarà la proposta de resolució corresponent per a la concessió de les ajudes al Conseller de Cultura, Educació i Ciència.  
La resolució final es publicarà al Diari Oficial de la Generalitat Valenciana. Seguidament es lliurarà als beneficiaris un 75% de l'ajuda concedida en concepte d?acompte, i el 25% romanent, en justificar el compliment dels objectius de la beca sol·licitada. Com a garantia d'aquesta bestreta del pagament, caldrà que els beneficiaris hagen aportat l'acreditació de l'admissió pel centre o institució on es pretenga realitzar el projecte i l'aval del centre on es coordine l'activitat del beneficiari.  
Vuitena  
Els beneficiaris de les ajudes adquiriran el compromís de:  
a) Realitzar el pla de treball proposat en el termini màxim de sis mesos comptadors des de la concessió de l'ajuda.  
b) Trametre a la Direcció General de Patrimoni Cultural un informe del treball realitzat, en el termini màxim de dos mesos, una vegada finalitzat el gaudiment de l'ajuda, i presentar-hi els originals o fotocòpies compulsades dels rebuts o factures de despeses ocasionades en la realització del projecte, corresponents, al menys, a la quantia de l'ajuda concedida.  
c) Fer constar en qualsevol publicació, exposició o informe resultant, que ha estat afavorit per una ajuda de la Conselleria de Cultura, Educació i Ciència de la Generalitat Valenciana.  
d) Sotmetre?s a les actuacions de control financer que corresponen a la Intervenció General, en relació amb l'ajuda concedida.  
Novena  
En cas d'incompliment d'alguna de les obligacions anteriors, la Direcció General de Patrimoni Cultural podrà rescindir la concessió de l'ajuda i obtenir la devolució de les quantitats percebudes, amb l?exigència de l?interés de demora des del moment del pagament de l'ajuda, en els casos previstos en la Llei d'Hisenda Pública de la Generalitat Valenciana.  
Deu  
L?acceptació de l'ajuda per part dels beneficiaris implicarà la de les normes fixades en aquesta convocatòria.  
ANNEX II  
Model d'instància  
..., amb NIF núm. ..., domiciliat a..., codi postal..., carrer/plaga ... núm. . .... telèfon  
EXPOSA:  
1) Que desitja acollir-se a l?Ordre de la Conselleria de Cultura, Educació i Ciència de 18 de maig de 1992, per la qual convoca concurs per a la concessió d?ajudes per a la realització de projectes de formació i perfeccionament d'historiadors de l'art, restaurador, arqueòlegs, etnòlegs i museòlegs, residents a la Comunitat Valenciana, i declara acceptar les bases que la regeixen.  
2) Que aquesta sol·licitud la demana per a desenvolupar el projecte: ... en...  
3) Que el centre coordinador d?aquest projecte és:...  
4) Que als efectes de l'abonament de l'ajuda esmentada, designa el compte bancari núm. ..., amb domicili a la sucursal ... del banc o caixa ... a ..., codi de l?entitat: .... codi de la sucursal: ...  
Per tot això,  
DEMANA:  
Que, d?acord amb el contingut d'aquesta i la documentació que s'acompanya, se li concedesca una ajuda per a la realització del projecte que es detalla a la memòria.  
... , ... d ... de 1992.  
Signat:  
DIRECTORA GENERAL DE PATRIMONI CULTURAL.


Còpia Permalink ELI